recursal/SuperWikiNEXT-32B huggingface dataset:
Το **Kismet** είναι ένα πρόγραμμα ηλεκτρνονικού υπολογιστή το οποίο μπορεί να *εντοπίζει* δίκτυα (network detector), να *υποκλέπτει πακέτα* (packet sniffer) και επίσης μπορεί να εντοπίζει επιθέσεις σε 802.11 WLAN δίκτυα. Το Kismet δουλεύει με όλες τις ασύρματες κάρτες που υποστηρίζουν monitor mode, και μπορεί να ανιχνεύσει δίκτυα 802.11a, 802.11b, 802.11g.

Το πρόγραμμα τρέχει σε Linux, FreeBSD, NetBSD, OpenBSD, Mac OS X, Microsoft Windows.

Διατίθεται από την άδεια Γενική Άδεια Χρήσης GNU και είναι ελεύθερο λογισμικό.

Χαρακτηριστικά
--------------

Το Kismet σε αντίθεση με τα άλλα προγράμματα του είδους λειτουργεί παθητικά αυτό σημαίνει ότι μπορεί να ανιχνεύσει, χωρίς να στείλει κάποιο πακέτο, το ασύρματα σημεία πρόσβασης και τους πελάτες (clients) και να τα συσχετίσει μεταξύ τους.

Το Kismet μπορεί να αποθηκεύσει τα δεδομένα που μάζεψε σε ειδικά αρχεία που αναγνωρίζονται και από άλλα προγράμματα.

Δείτε επίσης
------------

* KisMAC
* inSSIDer

Παραπομπές
----------

1. ↑  «Πλήροφορίες για το kismet από την επίσημη τεκμηρίωση». kismetwireless.net. Αρχειοθετήθηκε από το πρωτότυπο στις 1 Μαρτίου 2010. Ανακτήθηκε στις 18 Φεβρουαρίου 2010.

Πηγές
-----

*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Kismet** |

* Επίσημη Ιστοσελίδα
Το **Fuji T-5** ή **KM-2Kai** είναι ιαπωνικό μονοκινητήριο ελικοφόρο αεροσκάφος βασικής εκπαίδευσης το οποίο σχεδιαστικά βασίζεται στο προγενέστερο Fuji KM-2.

Σχεδιασμός και ανάπτυξη
-----------------------

Η Fuji Heavy Industries ανέπτυξε το Τ-5 προς αντικατάσταση του KM-2, μίας παραλλαγής του αμερικανικού T-34 Mentor. Προωθείται από turboprop κινητήρα Allison Model 250 και πραγματοποίησε την παρθενική του πτήση ως KM-2D στις 28 Ιουνίου 1984. Ο τύπος πιστοποιήθηκε για χρήση στις 14 Φεβρουαρίου του 1985. Το KM-2Kai είναι βελτιωμένη έκδοση του αρχικού KM-2D με εκσυγχρονισμένο κόκπιτ και άλλες τροποποιήσεις.

Πρόκειται για ένα χαμηλοπτέρυγο αεροσκάφος ολομεταλλικής κατασκευής με τρίκυκλο ανασυρόμενο σύστημα προσγείωσης. Ο κινητήρας Allison στρέφει τρίφυλλη έλικα σταθερού βήματος, ενώ εκπαιδευτής και εκπαιδευόμενος κάθονται ο ένας δίπλα στον άλλο στο κόκπιτ που διαθέτει διπλά χειριστήρια.

Επιχειρησιακή ιστορία
---------------------

Το Ναυτικό παρήγγειλε το KM-2Kai ως Τ-5 τον Μάρτιο του 1987, με τις παραδόσεις αεροσκαφών παραγωγής να ξεκινούν το επόμενο έτος. Κατασκευάστηκαν 40 αεροσκάφη που παραμένουν επιχειρησιακά μέχρι σήμερα.

Χρήστες
-------

Ιαπωνία
* Ιαπωνικές Ναυτικές Δυνάμεις Αυτοάμυνας

Παραπομπές
----------

1. 1 2  Taylor, JWR (Editor) (1988). *Jane's All the World's Aircraft, 1988-1989*. Coulsden, UK: Jane's Information Group. ISBN 0-7106-0867-5. CS1 maint: Extra text: authors list (link)
2. 1 2 3  Donald, David (1996). *Encyclopedia of World Military Aircraft*. London: Aerospace Publishing. ISBN 1-874023-95-6.  Unknown parameter `|coauthors=` ignored (`|author=` suggested) (βοήθεια)
3. ↑  «Scramble». Αρχειοθετήθηκε από το πρωτότυπο στις 3 Απριλίου 2007. Ανακτήθηκε στις 26 Απριλίου 2007.

Εξωτερικοί σύνδεσμοι
--------------------

* Πολυμέσα σχετικά με το θέμα  Fuji T-5 στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
Αεροσκάφη Fuji |
| --- |
|  |
| 
* FA-200
* FA-300
* KM-1
* KM-2
* LM-1
* T-1
* T-3
* T-5
* T-7
 |

 |

|  |  |
| --- | --- |
| 

|  |
| --- |
| * Πύλη:Αεροπορία
* Πύλη:Πόλεμος
 |

 |
Το **Frontal Assault'** είναι το τρίτο στούντιο άλμπουμ του χέβι μέταλ συγκροτήματος Angel Witch, το οποίο κυκλοφόρησε στις 9 Απριλίου 1986 μέσω της δισκογραφικής εταιρείας "Killerwatt Records".

Το συγκεκριμένο άλμπουμ κυκλοφόρησε με διαφορετικό εξώφυλλο στις Ηνωμένες Πολιτείες μέσω της εταιρείας "JCI Records", περιλαμβάνοντας πέντε τραγούδια από το "*Frontal Assault*" και άλλα τέσσερα από τον προηγούμενο δίσκο του συγκροτήματος, "*Screamin' 'n' Bleedin'*". Επίσης, η συγκεκριμένη έκδοση παρουσίαζε ως ντράμερ των Angel Witch τον Ντέιβ Χογκ, του οποίου τη θέση για τις ηχογραφήσεις του άλμπουμ είχε αναλάβει ο Σπένσερ Χόλμαν.

Αυτό ήταν το τελευταίο άλμπουμ του συγκροτήματος με τον Ντέιβιντ Τάτουμ στα φωνητικά, αφού μετά την περιοδεία για την προώθηση του δίσκου απολύθηκε με τον Κέβιν Χέιμπορν να αναλαμβάνει και πάλι το μικρόφωνο.

Τραγούδια
---------

1. **Frontal Assault** *(K.Heybourne)* - 4:01  

2. **Dream World** *(K.Heybourne, S.Heybourne)* - 3:49  

3. **Rendezvous with the Blade** *(K.Heybourne)* - 6:37  

4. **Religion (Born Again)** *(K.Heybourne, Tattum)* - 6:03  

5. **Straight from Hell** *(K.Heybourne)* - 4:18  

6. **She Don't Lie** *(K.Heybourne)* - 5:54  

7. **Take to the Wing** *(K.Heybourne, Tattum)* - 3:54  

8. **Something Wrong** *(K.Heybourne)* - 4:36  

9. **Undergods** *(K.Heybourne)* - 3:48

Τα μέλη των Angel Witch
-----------------------

Το **Frontal Assault** ηχογραφήθηκε από τους εξής μουσικούς:

* **Ντέιβιντ Τάτουμ** - *φωνητικά*
* **Κέβιν Χέιμπορν** - *κιθάρα*, *φωνητικά*
* **Πήτερ Γκορντελιέ** - *μπάσο*
* **Σπένσερ Χόλμαν** - *τύμπανα*

Πηγές
-----

* Allmusic review
* Angel Witch Frontal Assault (Album)- Spirit of Metal
* Encyclopaedia Metallum review

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Angel Witch |
| --- |
|  |
| 

* **Κέβιν Χέιμπορν**
* **Γουίλ Πάλμερ**
* **Άντριου Πρέστιτζ**
* **Μπιλ Στιρ**

* Ρομπ Ντάουνινγκ
* Μπάρι Κλέμεντς
* Στηβ Τζόουνς
* Κέβιν Ριντλς
* Ντέιβ Χογκ
* Τζέρι Κάνινχαμ
* Ρίκι Μπρους
* Ρότζερ Μάρσντεν
* Πήτερ Γκορντελιέ
* Ντέιβ Τάτουμ
* Σπένσερ Χόλμαν
* Τζον Τόρες
* Γκραντ Ντένισον
* Τομ Χάντινγκ
* Νταγκ Πίρσι
 |
|  |
| Ηχογραφήσεις σε στούντιο | 
* *Angel Witch* (1980)
* *Screamin' 'n' Bleedin'* (1985)
* *Frontal Assault* (1986)
* *As Above, So Below* (2012)
 |
|  |
| Ζωντανές ηχογραφήσεις | 
* *Angel Witch Live* (1990)
* *2000: Live at the LA2* (2000)
* *Angel of Death: Live at East Anglia Rock Festival* (2006)
* *Burn the White Witch - Live in London* (2009)
 |
|  |
| Συλλογές | 
* *'82 Revisited* (1997)
* *Resurrection* (1998)
* *Sinister History* (1999)
 |
|  |
| Σχετικά άρθρα | 
New Wave of British Heavy Metal |

 |
Συντεταγμένες: 45°21′37″N 11°47′24″E﻿ / ﻿45.36028°N 11.79000°E﻿ / 45.36028; 11.79000

Η **Άμπανο**, ή **Άβανον** ή ορθότερα **Θέρμες Άμπανο** (ιταλ. *Abano Terme*), γνωστή ως το 1924 και ως Άμπανο Μπάνι (ιταλ. Abano Bagni), είναι μια από τις αξιολογότερες λουτροπόλεις της Ιταλίας. Βρίσκεται στη περιοχή της Πάδοβας, 10 χλμ. νοτιοδυτικά, στο νομό Βένετο, σε πολύ χαμηλό υψόμετρο. Η έκτασή της φθάνει τα 21 τ.χλμ. και ο πληθυσμός της τους 19.000 κατοίκους (2001).

Ιστορία
-------

Οι Θέρμες Άμπανο είναι ευρύτερα γνωστές από τα θερμά ιαματικά λουτρά που βρίσκονται εκεί και θεραπεύουν παντός είδους ρευματισμούς και αρθρίτιδες. Τα λουτρά αυτά φέρονται να ήταν γνωστά από την εποχή του Θεοδώριχου, (5ος αιώνας), Βασιλιά των Οστρογότθων με το όνομα "Άπονι", εξ ου και το σημερινό όνομα. Κατά τον 6ο αιώνα τα λουτρά αυτά καταστράφηκαν από τους Λομβαρδούς και έξι αιώνες αργότερα ανακατασκευάστηκαν την εποχή που η περιοχή αυτή ήταν αυτόνομη (12ος - 14ος αιώνας). Αργότερα περιήλθε στη Γαληνοτάτη Δημοκρατία της Βενετίας (1405) μέχρι το 1797.

Αξιοθέατα
---------

Τουριστικά αξιοθέατα της πόλης είναι ο μητροπολιτικός ναός του Αγίου Λορέντζου με το θαυμαστό κωδωνοστάσιο, η Πινακοθήκη (Montirone Gallery) με έργα Ιταλών ζωγράφων, και το Ιερό σημείο (αγίασμα) της "Παναγίας των Χαιρετισμών", επί του οποίου έχει κτιστεί ναός βυζαντινού ρυθμού. Σε απόσταση 6 χλμ. από τη πόλη βρίσκεται το περίφημο Αββαείο της Πράλιας των Βενεδικτίνων που χρονολογείται από το 1500.

Τέλος οι Θέρμες Άμπανο θεωρούνται πατρίδα του Λατίνου ιστορικού Τίτου Λιβίου.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άμπανο Τέρμε** |

* "Νεώτερον Εγκυκλοπαιδικόν Λεξικόν Ηλίου" τ.1ος σ.22

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 154802445
* NKC: ge1160002

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ιταλία
 |

 |
Τραπέζια air hockey στη Συμφερόπολη
**Air hockey** είναι το παιχνίδι όπου δύο παίκτες παίζουν ο ένας εναντίον του άλλου σε τραπέζι χαμηλής τριβής.

Ένα τυπικό τραπέζι air hockey αποτελείται από μια μεγάλη λεία επιφάνεια που έχει σχεδιαστεί για να ελαχιστοποιεί την τριβή εκπνέοντας και υποδοχές σε κάθε άκρο του τραπεζιού που χρησιμεύουν ως τέρματα. Στα άκρα του τραπεζιού πίσω και κάτω από τα τέρματα, συνήθως υπάρχει μια σχισμή για την επιστροφή του δίσκου. 

Το air hockey είναι ένα παιχνίδι που βασίζεται σε μια παλαιότερη τεχνολογία, το air table τα οποία χρησιμοποιούνταν για μεταφορές βαρέων αντικειμένων όπως χαρτόκουτα για να γλιστρούν εύκολα πάνω στην επιφάνεια, κατά τη δεκαετία του 1940. Στο πέρασμα των χρόνων, έφθασε να χρησιμοποιείται και για τη διδασκαλία της στοιχειώδους φυσικής Το air hockey, εν τέλει, δημιουργήθηκε από μια ομάδα εργαζομένων στο Brunswick Billiards το 1972.

Παραπομπές
----------

1. ↑  «Everything You Need To Know About Air Hockey». *AirHockeyPlace.com* (στα Αγγλικά). 3 Μαρτίου 2017. Ανακτήθηκε στις 9 Απριλίου 2021.
Το **Mitsubishi Pajero Sport** είναι ένα SUV αυτοκίνητο που παράγεται από την ιαπωνική αυτοκινητοβιομηχανία Mitsubishi, από το 1996 μέχρι σήμερα. Είναι ένα πολύ διάσημο μοντέλο, μεγάλης απήχησης, αν και τα πιο πρόσφατα μοντέλα πωλούνται μόνο στις ΗΠΑ. Η μαζική παραγωγή του άρχισε το 1996, με τις εξαγωγές να αρχίζουν σταδιακά μέσα στο 1997. Στο Ηνωμένο Βασίλειο κυκλοφόρησε για ένα διάστημα ως **BMC Sporter**. Το αυτοκίνητο μπορεί να χωρέσει έως και 9 ανθρώπους.

Το μοντέλο φτιάχνεται στην ίδια πλατφόρμα με το αγροτικό Mitsubishi Triton. Το αυτοκίνητο ήταν λίγο μεγαλύτερο από το Mitsubishi Pajero και βαρύτερο. Η Mitsubishi δημιούργησε τα πρώτα σχετικά πρωτότυπα το 1991, με το όνομα **Mitsubishi Sporting**, και προσπάθησαν να το πουλήσουν σαν ένα «σπάνιας παραγωγής SUV», αλλά τότε μόνο 300 πωλήθηκαν.

Η κανονική παραγωγή άρχισε μέσα στο 1996 και μέχρι σήμερα έχουν παραχθεί 1 εκατομμύριο αντίτυπα.

Αναφορές
--------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mitsubishi Shogun Sport** |

* Mitsubishi Pajero Sport website (global)
Το **Eurostar** είναι σιδηροδρομική υπηρεσία υψηλής ταχύτητας που συνδέει το Λονδίνο με το Παρίσι και τις Βρυξέλλες. Όλα τα τρένα διασχίζουν τη Σήραγγα της Μάγχης, μεταξύ του Ηνωμένου Βασιλείου και της Γαλλίας, η οποία ανήκει και λειτουργεί ανεξάρτητα από την εταιρεία Eurotunnel.

Ο τερματικός σταθμός στο Λονδίνο είναι ο Σιδηροδρομικός Σταθμός Σεν Πάνκρας, ενώ το τρένο σταματά και στους σταθμούς Ebbsfleet International και Ashford International στο Κεντ. Στη Γαλλία το τρένο σταματά στους σταθμούς Calais-Fréthun και Lille-Europe, με τον βασικό τερματικό σταθμό στο Παρίσι την Γκαρ ντυ Νορ. Στο Βέλγιο τα τρένα τερματίζουν στον σταθμό Midi/Zuid των Βρυξελλών. Επιπλέον, υπάρχουν περιορισμένα δρομολόγια από το Λονδίνο στην Ευρωπαϊκή Ντίσνεϋλαντ και σε εποχιακούς προορισμούς στη νότια Γαλλία.

Η υπηρεσία στελεχώνεται από δεκαοκτώ τρένα Κλάσης 373/1, τα οποία κινούνται με ταχύτητες ως 300 χιλιομέτρων ανά ώρα όταν βρίσκονται σε σιδηροδρομικό δίκτυο υψηλών ταχυτήτων. Το δίκτυο υψηλών ταχυτήτων LGV Nord της Γαλλίας ξεκίνησε την λειτουργία του πριν από την έναρξη των υπηρεσιών του Eurostar το 1994. Αντιθέτως, στο Βέλγιο και το Ηνωμένο Βασίλειο αντίστοιχες γραμμές υψηλών ταχυτήτων προστέθηκαν αργότερα — η HSL 1 στο Βέλγιο και η High Speed 1 στην νότια Αγγλία. Το Γαλλικό και Βελγικό τμήμα του δικτύου είναι κοινά με τις υπηρεσίες Thalys μεταξύ Παρισιού και Βρυξελλών, καθώς και με τα τρένα TGV των γαλλικών σιδηροδρόμων. Στη Βρετανία το έργο ανανέωσης του δικτύου της νότιας Αγγλίας ολοκληρώθηκε τον Νοέμβριο του 2007 και μετονομάστηκε σε High Speed 1, παράλληλα με την μεταφορά του τερματικού σταθμού στο Λονδίνο από τον σταθμό Waterloo International στον St. Pancras International.

Μέχρι το 2010 το Eurostar λειτουργούσε από κοινού από τους εθνικούς σιδηροδρόμους της Γαλλίας (SNCF), του Βελγίου (NMBS/SNCB) και της εταιρίας Eurostar (UK) Ltd. θυγατρικής της London and Continental Railways, στην οποία ανήκει και το δίκτυο υψηλής ταχύτητας εντός του Ηνωμένου Βασιλείου. Το Eurostar έχει αναδειχθεί ως το δεσπόζον μέσο μεταφοράς μεταξύ των πόλεων που καλύπτει, μεταφέροντας περισσότερους επιβάτες από όλες τις αεροπορικές εταιρίες συνολικά. Την 1η Σεπτεμβρίου 2010 το Eurostar επανασυστάθηκε ως αυτόνομη εταιρεία, υπό το όνομα Eurostar International Limited, αντικαθιστώντας την προηγούμενη κοινοπραξία. Στη νέα εταιρεία συμμετέχουν οι ίδιοι φορείς.
Αυτό το λήμμα αφορά τον μεσαιωνικό οικισμό της Αρκαδίας.  Για το σύγχρονο οικισμό στην Αργολίδα, δείτε: Άκοβα Αργολίδας.  
Συντεταγμένες: 37°43′3.36″N 21°59′17.16″E﻿ / ﻿37.7176000°N 21.9881000°E﻿ / 37.7176000; 21.9881000

Η **Άκοβα** ή **Άκοβαι** ήταν Μεσαιωνική πόλη κοντά στο σημερινό χωριό Βυζίκι Αρκαδίας. Η ονομασία αυτή ίσως προέρχεται από την λατινική λέξη «άκουα» που σημαίνει νερό καθώς η περιοχή έχει πολλά νερά. Μετά την άλωση της Κωνσταντινούπολης από τους σταυροφόρους το 1204 και τη διανομή των εδαφών της Βυζαντινής Αυτοκρατορίας, η Άκοβα, μαζί με άλλα 23 φέουδα, αποτέλεσε την βαρονία της Άκοβας, που ήταν μία από τις 12 βαρονίες στις οποίες διαιρέθηκε η Αχαΐα, όπως ονομάζονταν τότε ολόκληρη η Πελοπόννησος. Η βαρωνία δόθηκε στο βαρώνο Γκωτιέ ντε Ροζιέρ το 1209. Ο Γκωτιέ ντε Ροζιέρ έχτισε στην περιοχή ένα φρούριο για το οποίο γίνεται λόγος και στο Χρονικό του Μορέως (*κάστρον καλόν εποίκεν κι ωνόμασε την Άκοβαν*). Οι Φράγκοι ονόμασαν το φρούριο Ματεγκριφόν ή Ματαγκριφόν (Mategriffon ή Mathegriffon) που σήμαινε ή η απόκρουση ή η εξόντωση των Γραικών ο δε λαός το έλεγε «Κάστρο της Μονοβύζας», καθώς μετά το θάνατο του ντε Ροζιέρ τη βαρωνία ανέλαβε η ανεψιά του και κόρη του βαρώνου του Πασαβά (Γύθειο) Μαργαρίτα, για την οποία αναφέρεται ότι ήταν μονόστηθη για να πολεμάει πιο άγρια. Τελικά τα δύο τρίτα των εδαφών της Άκοβας προσαρτήθηκαν στο Πριγκηπάτο της Αχαΐας, με πρίγκηπα τον Γουλιέλμο Βιλλεαρδουίνο, ο οποίος παραχώρησε την περιοχή αργότερα στη δευτερότοκη κόρη του Μαργαρίτα που έγινε η δεύτερη κυρά της Άκοβας το 1277 και η οποία κληροδότησε την Άκοβα στην κόρη της Ισαβέλλα.

Το φρούριο της Άκοβας καταλήφθηκε από τον Εβρενός - μπέη το 1391, περιήλθε όμως οριστικά στους Οθωμανούς το 1458. Στην περίοδο της Τουρκοκρατίας η Άκοβα αποτελούσε το τέταρτο τμήμα του βιλαετίου της Καρύταινας και ονομαζόταν και Πέρα Μεριά. Το 1611 ιδρύθηκε στην Άκοβα πατριαρχική εξαρχία που παρετυμολογικώς ονομάστηκε *Ιάκωβα*.

Πηγές
-----

* 'Εγκυκλοπαίδεια Πάπυρος Λαρούς Μπριτάννικα*, τ.4.*



1. ↑  www.arxaiologikoktimatologio.gov.gr/el/monuments\_info?id=147273&type=Monument.
Το **Ερωμένες** (**Mistresses**) είναι Αμερικανική δραματική σειρά βασισμένη στην ομότιτλη Βρετανική σειρά που προβλήθηκε από το 2008 μέχρι το 2010. Η σειρά αφορά τις ζωές τεσσάρων γυναικών που μπλέκονται σε μια σειρά από παράνομες και σκανδαλώδεις σχέσεις. Η προσαρμογή του σεναρίου έγινε από τον K.J. Steinberg. Η σειρά είχε κανονιστεί να κάνει πρεμιέρα στις 27 Μαΐου 2013. Ωστόσο, το ABC ανακοίνωσε ότι η σειρά τελικά θα έκανε πρεμιέρα στις 3 Ιουνίου 2013.

Πλοκή
-----

Η Σάβι (Alyssa Milano) είναι μια επιτυχημένη δικηγόρος, η οποία θέλει να κάνει το επόμενο βήμα στην επαγγελματική, αλλά και την προσωπική της ζωή. Η μικρή αδερφή της Σάβι, η Τζόσελιν (Jes Macallan), είναι τελείως διαφορετική και ζει τη ζωή της στο έπακρο. Η κοινή τους φίλη, η Έιπριλ (Rochelle Aytes) είναι μητέρα ενός κοριτσιού κι έχει χηρέψει πρόσφατα. Γι’ αυτό προσπαθεί να γυρίσει σελίδα στη ζωή της με τη βοήθεια των φιλενάδων της. Η Κάρεν (Yunjin Kim) είναι μια επιτυχημένη ψυχολόγος, η οποία ξαναβρίσκεται με τις φίλες της, αφότου συνειδητοποιεί ότι η σχέση που έχει συνάψει με τον ασθενή της, έχει αρχίσει να περιπλέκει τα πράγματα.

Cast ηθοποιών
-------------

### Βασικοί πρωταγωνιστές

* Αλίσα Μιλάνο ως Savannah "Savi" Davis
* Rochelle Aytes ως April Malloy
* Yunjin Kim ως Karen Kim
* Jes Macallan ως Josslyn "Joss" Carver
* Jason George ως Dominic Taylor
* Brett Tucker ως Harry Davis
* Erik Stocklin ως Sam Grey

### Υπόλοιποι Ηθοποιοί

* Cameron Bender ως Richard
* Penelope Ann Miller ως Elizabeth Grey, μητέρα του Sam
* Shannyn Sossamon ως Alex
* Mike Dopud ως Olivier
* JoBeth Williams ως Janet, μητέρα των Savannah και Josslyn
* Tehmina Sunny ως Natalie Wade
* John Schneider ως Thomas Grey
* Matthew Del Negro ως Jacob
* Kate Beahan ως Miranda Nickleby
* Corinne Massiah ως Lucy Malloy, κόρη της April

Διεθνής προβολή
---------------

Η σειρά προβάλλεται επίσης στην Αγγλία μέσα από το δίκτυο του TLC, στην Ολλανδία από το HBO, στην Πολωνία από το FoxLife HD, στη Νέα Ζηλανδία από το TV2 και στην Ινδία από το Zee Cafe. Αναμένεται τα δικαιώματα προβολής της σειράς να πουληθούν σε περισσότερες χώρες προσεχώς.

Παραπομπές
----------

1. ↑  Kubicek, John (27 Φεβρουαρίου 2013). «ABC Sets Summer Premiere Dates for 'The Bachelorette' and 'Mistresses'». *Buddy TV*. Ανακτήθηκε στις 27 Φεβρουαρίου 2013.
2. ↑  Bibel, Sara (21 Μαρτίου 2013). «ABC Announces Its 2013 Summer Schedule: 'Mistresses', 'Rookie Blue', 'The Bachelorette', 'Motive' & More». *TV by the Numbers*. Αρχειοθετήθηκε από το πρωτότυπο στις 2 Αυγούστου 2013. Ανακτήθηκε στις 4 Απριλίου 2013.
3. ↑  Andreeva, Nellie (23 Μαρτίου 2012). «Delta Burke To Star In 'Counter Culture', 'How To Live' & 'Mistresses' Add To Casts». *Deadline Hollywood*. Ανακτήθηκε στις 25 Μαρτίου 2012.
Το **Mitsubishi Pajero** ήταν ένα SUV αυτοκίνητο μεσαίων διαστάσεων που παράχθηκε από την ιαπωνική αυτοκινητοβιομηχανία Mitsubishi, από το 1981 μέχρι το 2021. Το αυτοκίνητο αντικατέστησε το Mitsubishi Jeep, αν και η παραγωγή της πρώτης γενιάς έληξε το 1990. Το μοντέλο σχεδιάστηκε για την περίπτωση που η Jeep σταματούσε να δίνει εξαρτήματα στην Mitsubishi για να παράγει τα SUV της. Η συνεργασία με την Jeep σταμάτησε το 1999, μέχρι που η Mitsubishi και η Jeep εξαγοράστηκαν από την Chrysler.

Ονομασίες
---------

Το μοντέλο πήρε το όνομά του από την Αγριόγατα της Πάμπας (Leopardus pajeros). Ωστόσο, στην Ισπανία, στη Βόρεια Αμερική (όπου διατέθηκε μέχρι το 2006) και στις χώρες της Λατινικής Αμερικής (με εξαίρεση τη Βραζιλία και τη Τζαμάικα) το μοντέλο κυκλοφόρησε ως **Mitsubishi Montero**, επειδή η λέξη pajero έχει ακατάλληλη σημασία στα ισπανικά. Ειδικότερα στο Ηνωμένο Βασίλειο, η δεξιοτίμονη εκδοχή του διατέθηκε ως **Mitsubishi Shogun**.

Λήξη της παραγωγής
------------------

Το Pajero άρχισε να παράγεται το 1981, με την παραγωγή του να σταματάει το 2021, καθώς οι πωλήσεις τα τελευταία χρόνια δεν ήταν πλέον καλές και η εταιρεία ήθελε να επικεντρωθεί πιο πολύ σε μικρότερα SUV. Τα εξαρτήματα του Pajero χρησιμοποιήθηκαν και σε άλλα μικρότερα αυτοκίνητα που συνεχίζουν να παράγονται μέχρι και σήμερα, πλην όμως με άλλα πλέον εξαρτήματα.

Στην Ιαπωνία, η παραγωγή σταμάτησε το 2019, αλλά σε κάποιες άλλες χώρες σταμάτησε οριστικά το καλοκαίρι του 2021. Δεν υπάρχει κάποιος διάδοχος για το μοντέλο, αλλά συγγενικά μοντέλα θεωρητικά αποτέλεσαν εξέλιξη για το αυτοκίνητο.

Αναφορές
--------

1. ↑  «The USA misses the Mitsubishi Montero». Αρχειοθετήθηκε από το πρωτότυπο στις 10 Οκτωβρίου 2018. Ανακτήθηκε στις 10 Οκτωβρίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mitsubishi Pajero** |

* 1987–1988 Mitsubishi Pajero (NE) brochure (Australia)
* PAJERO REAPPEARS AS GALLOPER
* "Mitsubishi Pajero (Apr 2013 – onwards) Crash Test Results | ANCAP"
* "Mitsubishi Pajero Final Edition – a 700-unit farewell"
* "Liebao Q6 specifications" Αρχειοθετήθηκε 2020-11-08 στο Wayback Machine.
Πινακίδα - στο βάθος - του Blues Trail στο Μισισίπι, στο Χερνάντο, Μισισίπι.
Το **Mississippi Blues Trail** δημιουργήθηκε από το Mississippi Blues Commission το 2006, και πρόκειται για πινακίδες που τοποθετούνται στα πιο σημαντικά και ιστορικά μέρη, που συνδέονται με τη γέννηση, την ανάπτυξη, και τη γενικότερη επιρροή της blues μουσικής στην πολιτεία του Μισισίπι. Στην πολιτεία το μονοπάτι αυτό εξαπλώνεται από τα βόρεια και περνά και μέσα από διάφορες λεωφόρους και πόλεις όπως το Τζάκσον, το Γκρίνγουντ, το Κλαρκσντέιλ, το Κολόμπους, το Μερίντιαν κ.ά. Η μεγαλύτερη συγκέντρωση πινακίδων βρίσκεται στο Δέλτα του Μισισίπι. Ωστόσο έχουν τοποθετηθεί και πινακίδες άσχετες με την πολιτεία, που όμως οι ρίζες του blues του Μισισίπι είναι σημαντικές.

Παραπομπές
----------

1. ↑  Ελεύθερη μετάφραση: Blues Μονοπάτι του Μισισίπι
2. ↑  Widen, Larry. «JS Online: Blues trail». Jsonline.com. Αρχειοθετήθηκε από το πρωτότυπο στις 15 Δεκεμβρίου 2007. Ανακτήθηκε στις 29 Μαΐου 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mississippi Blues Trail** |

* Mississippi Blues Trail list and map Αρχειοθετήθηκε 2021-05-01 στο Wayback Machine.
* Delta Blues in the Lower Mississippi Valley, Indianola Αρχειοθετήθηκε 2007-02-05 στο Wayback Machine.
* Mississippi Blues Highway Registry
"Άκου". Γλυπτό του Ανρί ντε Μιλέ, Παρίσι. Στο βάθος, η Εκκλησία του Αγίου Ευσταθίου.
Το γλυπτό με τον τίτλο **«Άκου»** (Écoute) είναι έργο του Γάλλου γλύπτη Ανρί ντε Μιλέ (Henri de Miller, 1953 – 1999), που βρίσκεται στο Παρίσι, Γαλλία. Πρόκειται για ένα γλυπτό φτιαγμένο το 1986 από ψαμμόλιθο και είναι τοποθετημένο στη βόρεια άκρη της Πλατείας Ρενέ – Κασέν (Place René - Cassin), μέσα στους κήπους της παλαιάς αγοράς του Παρισιού (Λεζ Αλ, Les Halles) και μπροστά από την Εκκλησία του Αγίου Ευσταθίου (L' église Saint-Eustache). [1]

Το γλυπτό απεικονίζει το τεράστιο κεφάλι ενός άντρα, ακουμπισμένο πλαγιαστά στο χέρι του. Είναι τοποθετημένο στο ίδιο επίπεδο με το έδαφος. Το άγαλμα φέρει στη μια πλευρά του την υπογραφή του καλλιτέχνη: «Ανρί ντε Μιλέ 1986». Εκεί πλησίον βρίσκεται και μια άλλη γλυπτική δημιουργία του Ανρί ντε Μιλέ, με τον τίτλο «Ηλιακός δίσκος με οπτικές ίνες» (cadran solaire à fibres optiques).[1]

Πηγές
-----

1. 1 2  Georges Belleiche: "Statues de Paris: Les Rues de la Rive Droite", p.51, Massin Editeur, Paris, 2006.
Η **Άννα Ερίζου** ήταν Ενετική καταγωγής ηρωίδα της πόλεως της Χαλκίδας που σήμερα την έχει τιμήσει δίνοντας το όνομα της σε οδό της πόλης. Ήταν κόρη του ενετού βάιλου της Εύβοιας Παύλου Ερίζου κι έζησε τον 15ο αιώνα.

Τον Ιούνιο και Ιούλιο του 1470 ο Οθωμανός σουλτάνος Μουράτ Β΄ πολιορκούσε την Χαλκίδα από ξηρά και θάλασσα. Μετά από την απόκρουση οκτώ Οθωμανικών εφόδων στις 17 Ιουλίου το τείχος της πόλης κατέρρευσε και οι Οθωμανοί μπήκαν στην πόλη, ο βάιλος Παύλος αντιπαράθεσε ισχυρή άμυνα μέσα στην πόλη έχοντας μαζί του και πολλές γυναίκες. Μετά από συμφωνία με τους Οθωμανούς ο Ερίζος παραδόθηκε με τον όρο να μην πειραχτεί κανένας, ο Μουράτ όμως δεν κράτησε τον λόγο του σκοτώνοντας τους περισσότερους και πιάνοντας την Άννα αιχμάλωτη. Ο Μουράτ της ζήτησε να γίνει σύζυγος του αλλά αυτή αρνήθηκε και την σκότωσε.

Πηγές
-----

* Σύντομος ιστορία των ονομάτων των οδών της πόλεως Χαλκίδος : Μετά παραρτήματος οδηγού των οδών / Νικολάου Κορωναίου, Εν Χαλκίδι 1902, Εκ του Τυπογραφείου "Ευρίπου"
**InstaShop** (Αραβική γλώσσα: انستاشوب) είναι μια εταιρεία που ιδρύθηκε στο Ντουμπάι το 2015 και προσφέρει υπηρεσία παράδοσης κατ' οίκον για προϊόντα που παραγγέλνονται μέσω της εφαρμογής της. Και οι δύο ιδρυτές γεννήθηκαν στην Ελλάδα. Αρχικά ειδικευόταν στην παράδοση ειδών παντοπωλείου κατ' οίκον, με την πάροδο των ετών επεκτάθηκε προσφέροντας παράδοση κατ' οίκον σε χιλιάδες καταστήματα στη Μέση Ανατολή, φτάνοντας τελικά στην Αίγυπτος και την Ελλάδα, που σήμερα λειτουργούν σε 9 Χώρες.

Αφού κατονομάστηκε από το Forbes (μέση Ανατολή) ως μία από τις *100 κορυφαίες* *startups* και ξεπέρασε το μισό εκατομμύριο χρήστες το μήνα, τον Αύγουστο του 2020 ολόκληρο το πακέτο μετοχών της εταιρείας εξαγοράστηκε από τη γερμανική εταιρεία *Delivery Hero* για € 318 εκατομμύρια.

Παράλληλα με την εξαγορά από τη γερμανική Πολυεθνική εταιρεία, η εφαρμογή επέκτεινε σταδιακά την προσφορά της (αρχικά επικεντρώθηκε στις αγορές στο σπίτι), προσθέτοντας άλλες κατηγορίες όπως φαρμακεία, εστιατόρια, αθλητικά είδη, προϊόντα τεχνολογίας, περίπτερα και καταστήματα καλλυντικών.

Παραπομπές
----------

1. ↑  «Ο Γιάννης, η Ιωάννα και η start up των 360 εκατ. δολαρίων». *Protagon.gr*. Ανακτήθηκε στις 19 Σεπτεμβρίου 2021.
2. ↑  «Generation Start-up: Instashop eyes global expansion for its grocery delivery app». *The National* (στα Αγγλικά). Ανακτήθηκε στις 9 Σεπτεμβρίου 2020.
3. ↑  «Top 100 Startups in the Middle East 2018». *Forbes ME* (στα Αγγλικά). Ανακτήθηκε στις 9 Σεπτεμβρίου 2020.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Οκτωβρίου 2021. Ανακτήθηκε στις 18 Ιανουαρίου 2022.
5. ↑  «BDelivery Hero buys Dubai grocery app InstaShop for $360m». *Financial Times* (στα Αγγλικά).
6. ↑  «Berlin's Delivery Hero acquires Dubai on demand delivery app». *ArabianBusiness.com* (στα Αγγλικά). Ανακτήθηκε στις 10 Σεπτεμβρίου 2020.
7. ↑  «Germany's Delivery Hero acquires grocery app InstaShop for $360m». *capital.com*. Ανακτήθηκε στις 10 Σεπτεμβρίου 2020.

Εξωτερικοί σύνδεσμοι
--------------------

* Επίσημος ιστότοπος
Η **Άννα Μάρτα Γέσιεν** (πολωνικά: Anna Marta Jesień, το γένος **Ολιχφιέρτσουκ** [Olichwierczuk]) (γενν. 10 Δεκεμβρίου 1978, Κόστκι) είναι Πολωνή πρώην αθλήτρια των δρόμων μετ΄ εμποδίων.

Καριέρα
-------

Κέρδισε το χάλκινο μετάλλιο στα 400 μέτρα μετ΄ εμποδίων στο Ευρωπαϊκό Πρωτάθλημα του 2002 στο Μόναχο. Τέσσερα χρόνια αργότερα, τερμάτισε 6η στον τελικό της ίδιας διοργάνωσης στο Ευρωπαϊκό Πρωτάθλημα του 2006 στο Γκέτεμποργκ.

Συμμετείχε επίσης τόσο στους Ολυμπιακούς Αγώνες του 2000 όσο και στους Ολυμπιακούς Αγώνες του 2004, αλλά δεν κατάφερε να περάσει από τα προκριματικά και στις δύο περιπτώσεις. Τερμάτισε 4η στο Παγκόσμιο Πρωτάθλημα του 2005. Το 2007 κέρδισε το χάλκινο μετάλλιο στο Παγκόσμιο Πρωτάθλημα της Οσάκα.

Στους Ολυμπιακούς Αγώνες του 2008 έφτασε στον τελικό των 400 μ. μετ΄ εμποδίων και τερμάτισε στην 5η θέση, ενώ με τη γυναικεία ομάδα 4 x 400 μέτρων έφτασε στα ημιτελικά. Στους Ολυμπιακούς Αγώνες του 2012 έφτασε στα ημιτελικά στα 400 μ. μετ΄ εμποδίων.

Παραπομπές
----------

1. ↑  *World Athletics Database*. 172967.
2. ↑  (Αγγλικά) *All-Athletics.com*. 140605. Ανακτήθηκε στις 6  Απριλίου 2022.
3. ↑  «IAAF World Championships in Athletics > 11th IAAF World Championships in Athletics > 400 Metres Hurdles - women». *www.iaaf.org*. IAAF. Ανακτήθηκε στις 31 Οκτωβρίου 2014.
4. ↑  «Beijing 2008 - Women's 400 m Hurdles». *www.olympic.org*. IOC. Ανακτήθηκε στις 31 Οκτωβρίου 2014.
5. ↑  «Beijing 2008 - Women's 4 x 400 m». *www.olympic.org*. IOC. Ανακτήθηκε στις 31 Οκτωβρίου 2014.
6. ↑  «London 2012 - Women's 400 m Hurdles». *www.olympic.org*. IOC. Ανακτήθηκε στις 31 Οκτωβρίου 2014.
Γενική άποψη του Χελμού και των Υδάτων της Στυγός.
Τα Ύδατα της Στυγός.
Τα **Ύδατα της Στυγός** είναι οι πηγές του ποταμού Κράθη στον Χελμό της Επαρχίας Καλαβρύτων στην Αχαΐα σε υψόμετρο 2.100 μέτρα. Κατά την μυθολογία, η Στύγα ήταν Ωκεανίδα που είχε το παλάτι της στα Τάρταρα και την φυλάνε μέρα νύχτα δράκοι ακοίμητοι. Πιστευόταν ότι τα νερά της πηγής έβγαιναν από εκεί, από τα Τάρταρα και το παλάτι της Στύγας. 

Στην Τιτανομαχία ήταν με το μέρος του Δία, όταν αυτός πολέμησε τον πατέρα του τον Κρόνο. Παιδιά της ήταν το Κράτος, η Βία, ο Ζήλος και η Νίκη. Στα ύδατα της Στυγός ορκίζονταν όλοι οι θεοί, ακόμη και ο Ήλιος: ήταν ο μεγαλύτερος όρκος που μπορούσε να κάνει ένας θεός και εκεί εξέτιαν την ποινή τους οι θεοί όταν ήταν τιμωρημένοι. Έλεγαν πως όποιο ον ζωντανό έπινε από το νερό της πέθαινε, και οποιοδήποτε μέταλλο το βουτούσαν στα νερά της έλιωνε. Εκεί βούτηξε τον Αχιλλέα η μητέρα του Νηρηίδα Θέτιδα και έγινε άτρωτος, αλλά τον κρατούσε από την φτέρνα και έμεινε το μοναδικό τρωτό σημείο στο σώμα του.

Παραπομπές
----------

1. ↑  "τὸ δὲ ὕδωρ τὸ ἀπὸ τοῦ κρημνοῦ τοῦ παρὰ τὴν Νώνακριν στάζον ἐσπίπτει μὲν πρῶτον ἐς πέτραν ὑψηλήν, διεξελθὸν δὲ διὰ τῆς πέτρας ἐς τὸν Κρᾶθιν ποταμὸν κάτεισι: θάνατον δὲ τὸ ὕδωρ φέρει τοῦτο καὶ ἀνθρώπῳ καὶ ἄλλῳ ζῴῳ παντί. λέγεται δὲ ὅτι γένοιτό ποτε ὄλεθρος ἀπ᾽ αὐτοῦ καὶ αἰξίν, αἳ τοῦ ὕδατος ἔπιον πρῶτον: χρόνῳ δὲ ὕστερον ἐγνώσθη καὶ εἰ δή τι ἄλλο πρόσεστι τῷ ὕδατι τῶν ἐς θαῦμα ἡκόντων."Παυσανία, *Αρκαδικά*
2. ↑  "ὕαλος μέν γε καὶ κρύσταλλος καὶ μόρρια καὶ ὅσα ἐστὶν ἀνθρώποις ἄλλα λίθου ποιούμενα καὶ τῶν σκευῶν τὰ κεραμεᾶ, τὰ μὲν ὑπὸ τῆς Στυγὸς τοῦ ὕδατος ῥήγνυται: κεράτινα δὲ καὶ ὀστέινα σίδηρός τε καὶ χαλκός, ἔτι δὲ μόλιβδός τε καὶ κασσίτερος καὶ ἄργυρος καὶ τὸ ἤλεκτρον ὑπὸ τούτου σήπεται τοῦ ὕδατος. τὸ δὲ αὐτὸ ἐν μετάλλοις τοῖς πᾶσι καὶ ὁ χρυσὸς πέπονθε: καίτοι γε καθαρεύειν γε τὸν χρυσὸν ἀπὸ τοῦ ἰοῦ ἥ τε ποιήτρια μάρτυς ἐστὶν ἡ Λεσβία καὶ αὐτὸς ὁ χρυσὸς ἐπιδείκνυσιν."Παυσανία, *Αρκαδικά*

Εξωτερικοί σύνδεσμοι
--------------------

* Στα Ύδατα της Στυγός (Αρχείο ντοκιμαντέρ της ΕΡΤ)
Η ***Mundo Deportivo*** (σημαίνει *Πλανήτης των Αθλημάτων* στα ελληνικά) είναι ισπανική πανεθνική καθημερινή αθλητική εφημερίδα που εκδίδεται στη Βαρκελώνη.

Ιστορία και προφίλ
------------------

Η *Mundo Deportivo* δημοσιεύθηκε για πρώτη φορά την 1η Φεβρουαρίου 1906, ως εβδομαδιαία εφημερίδα και από το 1929 ως καθημερινή. Είναι η παλαιότερη αθλητική εφημερίδα που κυκλοφορεί ακόμη στην Ισπανία και η δεύτερη στην Ευρώπη, μετά την ιταλική *La Gazzetta dello Sport* που ιδρύθηκε το 1896.

Δημοσιεύεται στη Βαρκελώνη και ανήκει στη *Grupo Godó*. Η εταιρεία κατέχει επίσης τη *La Vanguardia*.

Η *Mundo Deportive* επικεντρώνεται πρωτίστως στις επιδόσεις της Μπρταλόνα, αλλά καλύπτει, μεταξύ άλλων, το ισπανικό πρωτάθλημα καλαθοσφαίρισης (ACB), το Παγκόσμιο πρωτάθλημα μοτοσικλέτας και τη Φόρμουλα 1. 

Τόσο η *Mundo Deportivo όσο* και η *Sport* είναι οι κυριότερες πηγές αθλητικών ειδήσεων στην Καταλονία.

Παραπομπές
----------

1. ↑  Αντίγραφο της πρώτης έκδοσης της "Mundo Deportivo", 1 Φεβρουαρίου 1906
2. ↑  Παγκόσμια Ένωση Αθλητικών Εφημερίδων (IASN), Association Members
3. 1 2  Enric Castelló; David Domingo (2005). «Spanish media facing new media: a challenge to journalists?». *International Journal of Iberian Studies* **18** (3).. Ανακτήθηκε στις 3 Δεκεμβρίου 2014.

Εξωτερικοί σύνδεσμοι
--------------------

* Επίσημος ιστότοπος (Ισπανικά)
Οι **όψεις πορσελάνης** είναι τεχνική της αισθητικής οδοντιατρικής που χρησιμοποιείται για να βελτιωθεί η εμφάνιση των δοντιών.

Περιγραφή
---------

Οι όψεις πορσελάνης αποτελούνται ουσιαστικά απο μια πολύ λεπτή στρώση απο ανθεκτικό κεραμικό υλικό (πορσελάνη), η οποία παρασκευάζεται στο οδοντοτεχνικό εργαστήριο με βάση ένα καλούπι που έχει ετοιμάσει ο οδοντίατρος, και τοποθετείται στην εμπρος όψη των δοντιών για να διορθώσει αισθητικές ατέλειες των δοντιών.

Χρήση
-----

Οι όψεις πορσελάνης μπορούν να διορθώσουν αισθητικά προβλήματα των δοντιών όπως:

* Κίτρινα / Σκουρόχρωμα δόντια
* Ανισομεγέθη, ανισουψή και γενικά ασύμμετρα δόντια
* Ραγίσματα ή μικροσπασίματα
* Κενά ανάμεσα στα δόντια

Πηγές
-----

1. ↑  «Οδηγός Αισθητικής Οδοντιατρικής - Όψεις Πορσελάνης». Αρχειοθετήθηκε από το πρωτότυπο στις 12 Ιανουαρίου 2019. Ανακτήθηκε στις 27 Οκτωβρίου 2019.
Ο **Inmarsat S/Hellas Sat 3** είναι δορυφόρος που ανήκει στην Hellas Sat. Εκτοξεύτηκε (σε ένα πύραυλο Ariane 5) στις 28 Ιουνίου 2017, στις 21:15 UTC (00:15 ώρα Ελλάδος) στο για να αντικαταστήσει τον δορυφόρο Hellas Sat 2. Ο δορυφόρος βρίσκεται σε τροχιακή θέση στον 39ο ανατολικό μεσημβρινό.

Το δορυφορικό ωφέλιμο φορτίο της ζώνης S θα χρησιμοποιηθεί από την Inmarsat ως στοιχείο του Ευρωπαϊκού Δικτύου Αερομεταφορών, ενός ολοκληρωμένου δορυφορικού και επίγειου δικτύου για την παροχή τηλεπικοινωνιακών υπηρεσιών για τους επιβάτες των αεροσκαφών στην επικράτεια όλων των χωρών της Ευρωπαϊκής Ένωσης, συμπεριλαμβανομένης της Νορβηγίας και της Ελβετίας. Ο εξοπλισμός του Hellas-Sat, θα περιέχει 44 αναμεταδότες ζώνης Ku και ένα αναμεταδότη ζώνης Ka που θα παρέχει άμεσες υπηρεσίες δορυφορικής ραδιοτηλεοπτικής μετάδοσης και επικοινωνίας για την Ευρώπη, τη Μέση Ανατολή και την Αφρική.

Παραπομπές
----------

1. ↑  Greece & Cyprus launch ‘Hellas Sat 3’ satellite
2. ↑  «Inmarsat S». *Inmarsat* (στα Αγγλικά). Αρχειοθετήθηκε από το πρωτότυπο στις 24 Ιουνίου 2019. Ανακτήθηκε στις 27 Νοεμβρίου 2020.

Εξωτερικοί σύνδεσμοι
--------------------

* www.hellas-sat.net
* Άρθρο για τον Hellas Sat 3 Αρχειοθετήθηκε 2020-12-05 στο Wayback Machine.
* Gunter's Space Page. «EuropaSat / HellasSat 3» (στα Αγγλικά).
**Η Daseinsanalysis** ( γερμανικά : *Daseinsanalyse)* είναι μια υπαρξιστική προσέγγιση της ψυχανάλυσης. Αναπτύχθηκε για πρώτη φορά από τον Ludwig Binswanger στη δεκαετία του 1920 με την έννοια της «φαινομενολογικής ανθρωπολογίας». Μετά τη δημοσίευση του «Βασικές Μορφές και Αντίληψη της Ανθρώπινης Ψυχής » (γερμανικά: *Grundformen und Erkenntnis menschlichen Daseins* ), ο Binswanger θα αναφερόταν στην προσέγγισή του ως Daseinsanalysis. Η προσέγγιση του Binswanger επηρεάστηκε σε μεγάλο βαθμό από τον Γερμανό φιλόσοφο Martin Heidegger και τον ιδρυτή της ψυχανάλυσης Sigmund Freud.Η φιλοσοφία της daseinsanalysis επικεντρώνεται στη σκέψη ότι η ανθρώπινη ύπαρξη είναι ανοιχτή σε κάθε εμπειρία και ότι ο φαινομενολογικός κόσμος βιώνεται ελεύθερα με ανόθευτο τρόπο. Αυτός ο τρόπος που αρχικά απουσιάζει από το νόημα, είναι η βάση για την ανάλυση.Αυτή η θεωρία έρχεται σε αντίθεση με τον δυϊσμό αφού δεν προτείνει χάσμα μεταξύ του ανθρώπινου νου και της μετρήσιμης ύλης.  Τα υποκείμενα διδάσκονται να σκέφτονται με τους όρους του να μένουν μόνοι με τον εαυτό τους και να κατανοούν τις έννοιες της προσωπικότητας , της θνησιμότητας και του διλήμματος ή του παραδόξου της ζωής σε σχέση με άλλους ανθρώπους ενώ τελικά είναι μόνοι με τον εαυτό τους. Ο Binswanger πίστευε ότι όλα τα ψυχικά προβλήματα προέρχονταν από το δίλημμα του να ζεις με άλλους ανθρώπους και να είσαι τελικά μόνος.

Μετά τον Δεύτερο Παγκόσμιο Πόλεμο, μια μορφή Daseinsanalysis που διέφερε από αυτή του Binswanger αναπτύχθηκε στη Ζυρίχη από τον Medard Boss. Αυτή η νέα μορφή Daseinsanalysis επικεντρώθηκε στην πρακτική εφαρμογή της φαινομενολογίας του Heidegger στη θεωρία των νευρώσεων και της ψυχοθεραπείας. Ο Μπος συνεργάστηκε στενά με τον Χάιντεγκερ και το 1957, δημοσίευσε ένα έργο που ασκούσε ευθεία κριτική στον Φρόιντ, τον Γιουνγκ, και Binswanger. Ενώ ο Binswanger αρνήθηκε να θεσμοθετήσει την «ψυχιατρική Daseinsanalysis» του και επικεντρώθηκε περισσότερο στην έρευνα, ο Boss επικεντρώθηκε στις ψυχοθεραπευτικές αξίες και άνοιξε την Swiss Society for Daseinsanalysis το 1970 και το Ινστιτούτο της Ζυρίχης για Daseinsanalytic ψυχοθεραπεία και ψυχοσωματική.Εδώ, ο Boss θα χρησιμοποιούσε την Daseinsanalysis ως μορφή θεραπείας.Αυτή η θεραπεία εστιάζει σε αυτό που είναι προφανές και σε αυτό που βιώνεται αμέσως. Προσπαθώντας να ξεφύγουμε από τη δυϊστική σκέψη και να δημιουργήσουμε μια σαφή σύνδεση μεταξύ σώματος και ψυχής. Με αυτόν τον τρόπο, η Daseinsanalysis είναι παρόμοια σε περιβάλλον με την ψυχανάλυση, αλλά διαφέρει στην ερμηνεία της εμπειρίας.

Μια από τις πρώτες αποκλίσεις με την ψυχανάλυση ειναι οτι η ψυχανάλυση προσπαθεί να ορίσει την ανθρώπινη κατάσταση με κατασκευές όπως τα ένστικτα και η λίμπιντο. Αυτή η αποφυγή δομών για τον ορισμό των ασθενών είναι αυτό που ξεχωρίζει την daseinsanalysis από την ψυχανάλυση.Ένας άλλος ισχυρισμός της daseinsanalytical σκέψης είναι ότι η υποκειμενική εμπειρία ενός ατόμου είναι αυτή που έχει πραγματικά σημασία. Ένας θεραπευτής δεν πρέπει ποτέ να αντικρούει το φαινόμενο που βιώνει ο ασθενής του. Ο «φαινομενολογικός κόσμος» όπως τον έθεσε ο Binswanger είναι το ψωμί και το βούτυρο για να φτάσουμε στο βάθος της σύγκρουσης μέσα στο ανθρώπινο νταζαϊν

Παραπομπές
----------
Ο Λεονάρντο ντα Βίντσι θεωρείται η επιτομή του πολυσχιδούς *ανθρώπου της Αναγέννησης*
**Homo Universalis** είναι ο χαρακτηρισμός του ιδανικού ανθρώπου της Αναγεννήσεως (15ος-16ος αιώνας). Η ονομασία είναι λατινική και σημαίνει «καθολικός, συνολικός άνθρωπος».

*Homo Universalis* είναι ο χαρακτηρισμός ενός ανθρώπου που συμπύκνωνε όλα τα ιδανικά της εποχής της Αναγέννησης: ερευνητικό και κριτικό πνεύμα, φιλοπεριέργεια, και κυρίως μία τάση για ενασχόληση με κάθε αντικείμενο της τέχνης και της επιστήμης. Ο όρος αναφέρεται στο εύρος ή την επιθυμητή "καθολικότητα" της πολυμάθειας που μπορούσε να αποκτήσει κανείς.

Ο πιο χαρακτηριστικός και ίσως ο μόνος πραγματικός *Homo Universalis* είναι ο διάσημος Λεονάρντο ντα Βίντσι, που όπως μαρτυρούν οι πηγές, ασχολούνταν —εκτός από τη ζωγραφική, τη γλυπτική και γενικώς την τέχνη— με τη μηχανική, την ανατομία, την αρχιτεκτονική, ήταν φυσιοδίφης, αρχαιοδίφης και ιστοριοδίφης, συγγραφέας, χημικός και κατείχε πολλές άλλες ιδιότητες. Άλλες τέτοιες χαρακτηριστικές πολυσχιδείς προσωπικότητες ήταν ο Αβικέννας, ο Ισαάκ Νεύτων, ο Γαλιλαίος Γαλιλέι, η Χίλντεγκαρντ του Μπίνγκεν,ο Γκυστάβ Λε Μπον κ.ά. Αναχρονιστικά ο όρος μπορεί να αποδοθεί και σε πολυμαθείς της αρχαιότητας όπως ο Αριστοτέλης και ο Ερατοσθένης.

Βιβλιογραφία
------------

Κατελής Βίγκλας, *Βυζαντινοί και Αναγεννησιακοί φιλόσοφοι. Όψεις του έργου και της ζωής τους. Μελετήματα*, Εκδοτικός Οίκος Κ. & Μ. Αντ. Σταμούλη, Θεσσαλονίκη 2019, σελ. 248, ISBN: 978-618-5306-48-9.
Η **SM Entertainment Co. Ltd.** (κορεατικά: SM엔터테인먼트) είναι η μεγαλύτερη εταιρεία ψυχαγωγίας της Νότιας Κορέας, που ιδρύθηκε το 1995 από τον Λι Σόου-μαν. Η εταιρεία έχει αναπτύξει και διαδώσει πολλά αστέρια της K-pop με τεράστια παγκόσμια αναγνώριση. Στη SM πιστώνεται ότι ηγήθηκε του παγκόσμιου φαινομένου της K-pop και της μουσικής πλευράς του "Hallyu", επίσης γνωστό ως Κορεατικό Κύμα, με πρώιμες επιτυχίες στο εξωτερικό όπως με καλλιτέχνες όπως HOT και BoA. Πλέον αναφέρεται ως μία από τις τρείς μεγάλες εταιρείες ψυχαγωγίας της Νότιας Κορέας, μαζί με την YG Entertainment και την JYP.

Η εταιρεία έχει επίσης εκπροσωπήσει καλλιτέχνες της K-pop όπως Kangta, SES, TVXQ!, CSJH The Grace, Super Junior, Girls' Generation, J-Min, SHINee, f (x), Zhou Mi, Exo, Red Velvet, NCT και Aespa, ενώ παλιότεροι καλλιτέχνες που εκπροσώπησε ήταν όπως Fly to the Sky, Shinhwa, TraxX και Henry Lau. Διαχειρίζεται επίσης ηθοποιούς, συμπεριλαμβανομένων των Κιμ Μιν-τζονγκ και Λι Γιον-χάι. Στην Ιαπωνία, η SM Entertainment δημοσιεύει έργα της μέσω της Avex Trax για καλλιτέχνες όπως οι Ayumi Hamasaki, Namie Amuro και Koda Kumi, καθώς και καλλιτέχνες του Johnny's Entertainment όπως οι Arashi και KAT-TUN.

Μετά την αποφοίτησή του από το Κρατικό Πανεπιστήμιο της Καλιφόρνια, Northridge στις Ηνωμένες Πολιτείες, ο Λι Σόου-μαν επέστρεψε στην πατρίδα του και το 1989 ίδρυσε αυτό που ήταν τότε γνωστό ως "SM Studio" στη γειτονιά Apgujeong του Gangnam της Σεούλ. Τον Φεβρουάριο του 1995, η εταιρεία άλλαξε το όνομά της σε SM Entertainment και δημιούργησε το κεφάλαιο της. Ο πρώτος της CEO, ήταν ο Τζον Χε-ικ, το 1995, όπου αντικαταστάθηκε από τον Κιμ Κιονγκ-ουόκ. Στη συνέχεια, η SM ανέπτυξε ένα εσωτερικό σύστημα παραγωγής και δημιούργησε μια σειρά επιτυχημένων καλλιτεχνών, όπως το boy band HOT το 1996, το girl group SES το 1997, το boy band Shinhwa το 1998, το R&B ντούο Fly to the Sky το 1999 και τη σολίστ BoA το 2000.

Παραπομπές
----------

1. ↑  «'배용준 사단' 품은 SM, 1조 엔터공룡 됐다» (στα ko).. Ανακτήθηκε στις November 19, 2018.
2. ↑  «The big 3 of Korean pop music and entertainment:The DONG-A ILBO». *english.donga.com*. Ανακτήθηκε στις 20 Απριλίου 2016.
3. ↑  Forbes Staff (July 31, 2013). «Korea's S.M. Entertainment: The Company That Created K-Pop». *Forbes*. .
4. ↑  «[단독 SM 스타 및 직원 350여명,하와이로 대규모 단합 대회 떠난다…각종 화제, 진풍경 잇따라»] (στα ko).. Ανακτήθηκε στις November 19, 2018.
5. ↑  «SMTOWN J-POP ZONE». S.M. Entertainment.
6. ↑  Friedrichsen, Mike· Mühl-Benninghaus, Wolfgang (2013). *Handbook of Social Media Management: Value Chain and Business Models in Changing Media Markets*. Berlin: Springer Science & Business Media. σελ. 553. ISBN 978-3-642-28896-8.
7. ↑  «소년공화국 "이름 때문에 북한 아이돌 아니냐더라"». *Daum 연예*. Ανακτήθηκε στις 17 Μαΐου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **SM Entertainment** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 307445436
* ISNI: 0000 0004 6068 7991

 |

 |
Το **Daydream** (ιαπων. **Hakujitsumu**) είναι μια ταινία ιαπωνικής παραγωγής, γυρισμένη το 1981 από τον Τετσούι Τακέσι. Η ταινία αποτελεί ριμέικ της ομότιτλης, πρωτοποριακής για την εποχή της, ταινίας που ο Τακέσι είχε γυρίσει το 1964 και αποτελούσε μια από τις πρώτες ακριβές παραγωγές ερωτικών ταινιών στην Ιαπωνία (ή *pinku eiga* όπως αποκαλούνται εκεί). Το φιλμ του 1981 θεωρείται η πρώτη πραγματικά πορνογραφική ταινία που παίχτηκε στις αίθουσες της χώρας του ανατέλλοντος ηλίου.

Ιστορία
-------

Ο σκηνοθέτης Τετσούι Τακέσι υπήρξε από τους πρωτοπόρους του Ιαπωνικού ερωτικού κινηματογράφου. Το 1964 σκηνοθετεί το *Daydream* που υπήρξε η πρώτη σοβαρή και με μεγάλο προϋπολογισμό παραγωγή του είδους γνωρίζοντας την επιτυχία αλλά και διανομή στο ευρύ εμπορικό κύκλωμα αιθουσών σε μια χώρα με πολύ αυστηρά κριτήρια στη λογοκρισία. Στα επόμενα χρόνια της δεκαετίας του '60 θα σκηνοθετήσει και άλλες παρόμοιες παραγωγές προκαλώντας το συντηρητικό κατεστημένο της Ιαπωνίας, όπως το *Black Snow* (1965) που είχε σαν αποτέλεσμα μια διαβόητη δίκη για προσβολή των ηθών. Στη δεκαετία του '70 ασχολήθηκε κυρίως με τη συγγραφή σεναρίων και την παρουσίαση τηλεοπτικών προγραμμάτων. Το 1981 και σε ηλικία 68 ετών επιστρέφει πίσω από τις κάμερες σκηνοθετώντας ένα σκληρό πορνογραφικό ριμέικ του *Daydream*. Ο Τακέσι επέλεξε να συνεργαστεί για μια ακόμη φορά με το διευθυντή φωτογραφίας του Ναγκίσα Όσιμα, Ακίρα Τακέντα.

Ο Τακέσι επέλεξε για πρωταγωνίστρια την άγνωστη μέχρι τότε ηθοποιό Κιόκο Αϊζόμε όταν είδε μια γυμνή της φωτογράφιση σε κάποιο περιοδικό. Μετά την προβολή της ταινίας στις αίθουσες, μια δήλωση της Αϊζόμε στην οποία παραδέχονταν ότι είχε όντως συνουσιασθεί μπροστά στην κάμερα, οδήγησε σε ακόμα μεγαλύτερο σάλο. Αν και όπως απαιτεί ο νόμος περί ασέμνων στην Ιαπωνία, τα γεννητικά όργανα και οι τρίχες του εφηβαίου είχαν καλυφθεί (κάνοντας στα συγκεκριμένα σημεία την εικόνα θολή), η εφημερίδα Asahi Shimbun χαρακτήρισε την ταινία σαν μια πρωτιά της Ιαπωνίας στον τομέα του σκληρού πορνό. Η Αϊζόμε έγινε διάσημη χάρη στην ταινία αυτή και θεωρήθηκε κατ' επέκταση η πρώτη Γιαπωνέζα πορνοστάρ.

Περίληψη
--------

Βασισμένη εν μέρει σε ένα σύντομο διήγημα του διάσημου Ιάπωνα συγγραφέα Γιουνιχίρο Τανιζάκι γραμμένο το 1926, η ταινία ξεκινά με έναν καλλιτέχνη και μια νεαρή κοπέλα στην αίθουσα αναμονής ενός οδοντιατρείου. Ο καλλιτέχνης νιώθει γοητευμένος από την κοπέλα, αλλά δεν της μιλάει. Λίγο μετά θα βρεθούν μαζί στο δωμάτιο εξέτασης. Όταν του δίνουν το αναισθητικό αρχίζει να έχει μια σειρά οραμάτων στις οποίες η νεαρή γυναίκα γίνεται αντικείμενο σεξουαλικής εκμετάλλευσης, βιασμού και βασανιστηρίων. Όταν ξυπνάει ανακαλύπτει μια σειρά στοιχείων που πιθανότατα αποδεικνύουν ότι όλα όσα είδε δεν ήταν απλά παραισθήσεις.

Παραπομπές
----------

1. ↑  Weisser, p.102.
2. ↑  Koizumi, Shinichi (1 Δεκεμβρίου 2001). «Porn-star label now a badge of honor for actress». *Asahi Shimbun*. Αρχειοθετήθηκε από το πρωτότυπο στις 3 Δεκεμβρίου 2001. Ανακτήθηκε στις 18 Φεβρουαρίου 2007.
3. ↑  Weisser, p.40.
Το **MLB** (*Major League Baseball*, προφορά: *Μέιτζορ Λιγκ Μπέιζμπολ*) είναι η διοργανώτρια αρχή του ομώνυμου πρωταθλήματος Μπέιζμπολ των ΗΠΑ. Διεξάγει το παλαιότερο από τα τέσσερα μεγάλα επαγγελματικά πρωταθλήματα στις Ηνωμένες Πολιτείες και τον Καναδά. Μετέχουν συνολικά 30 ομάδες στην AL (American League) και στην NL (National League), με 15 ομάδες σε κάθε ένωση. Οι AL και NL λειτουργούν ως ξεχωριστές νομικές οντότητες από το 1901 και το 1876 αντίστοιχα. Μετά από συνεργασία αλλά παραμονή των ξεχωριστών νομικών οντοτήτων από το 1903, το 2000 οι ενώσεις συγχωνεύθηκαν σε μια ενιαία οργάνωση με επικεφαλής τον Επίτροπο του Μπέιζμπολ. Η οργάνωση είναι υπεύθυνη επίσης για τα πρωταθλήματα μικρότερων ενώσεων μπέιζμπολ. Επίσης, σε συνεργασία με την Παγκόσμια Συνομοσπονδία Μπέιζμπολ Σόφτμπολ (WBSC) διοργανώνει το Παγκόσμιο Κλασικό.

Το πρωτάθλημα MLB αποτελείται από τριάντα ομάδες: είκοσι εννέα στις Ηνωμένες Πολιτείες και μία στον Καναδά. Οι ομάδες μετέχουν σε 162 αγώνες για κάθε αγωνιστική περίοδο και πέντε ομάδες κάθε ένωσης προκρίνονται σε ένα τουρνουά στο τέλος της περιόδου που κορυφώνεται με την Παγκόσμια Σειρά, μία σειρά 7 αγώνων μεταξύ των δύο πρωταθλητριών κάθε συνδέσμου που χρονολογούνται στο 1903. Οι εκπομπές του μπέιζμπολ μεταδίδονται στην τηλεόραση, το ραδιόφωνο και το διαδίκτυο σε όλη τη Βόρεια Αμερική και σε πολλές άλλες χώρες σε όλο τον κόσμο. Το MLB έχει την υψηλότερη προσέλευση αγωνιστικής περιόδου σε οποιοδήποτε αθλητικό πρωτάθλημα στον κόσμο, με περισσότερους από 73 εκατομμύρια θεατές το 2015.

Ιστορία
-------

### Ίδρυση

Στη δεκαετία του 1860, με τη βοήθεια του εμφυλίου πολέμου, το μπέιζμπολ τύπου "Νέας Υόρκης" εξελίχθηκε σε εθνικό παιχνίδι και δημιουργήθηκε το πρώτο κυβερνητικό σώμα του μπέιζμπολ, The National Association of Base Ball Players. Το NABBP υπήρξε ως ερασιτεχνικό πρωτάθλημα για 12 χρόνια. Μέχρι το 1867, περισσότερα από 400 σωματεία ήταν μέλη. Οι περισσότεροι από τους ισχυρότερους συλλόγους παραμένουν εκείνοι που εδρεύουν στα βορειοανατολικά των ΗΠΑ. Για την ίδρυση του επαγγελματικού μπέιζμπολ, το MLB καθιέρωσε το έτος 1869, όταν ιδρύθηκε η πρώτη επαγγελματική ομάδα, η Σινσινάτι Ρεντ Στόκινγκς.

Παραπομπές
----------

1. ↑  «Year In Review: 2000 National League». www.baseball-almanac.com. Ανακτήθηκε στις 5 Σεπτεμβρίου 2008.
2. ↑  Brown, Maury. «MLB Sees Nearly 73.8 Million In Attendance For 2015, Seventh-Highest All-Time». *Forbes.com*. Forbes. Ανακτήθηκε στις 19 Απριλίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **MLB** |

* Επίσημος ιστότοπος

  


|  |  |  |  |
| --- | --- | --- | --- |
| 

| π • σ • ε
Κύρια αθλητικά επαγγελματικά πρωταθλήματα σε ΗΠΑ και Καναδά |
| --- |
|  |
| 
* NBA (καλαθοσφαίριση)
* NHL (χόκεϊ επί πάγου)
* MLB (μπέιζμπολ)
* MLS (ποδόσφαιρο)
* NFL (αμερικανικό ποδόσφαιρο)
* CFL (καναδικό ποδόσφαιρο)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 125241607
* LCCN: n88230905
* ISNI: 0000 0000 8647 5728
* GND: 5510239-6
* NLA: 35785158
* NKC: mzk20191019983

 |

 |
Το **Days Go By** είναι το ένατο άλμπουμ των The Offspring. Κυκλοφόρησε στις 26 Ιουνίου 2012.Είναι το πρώτο άλμπουμ του συγκροτήματος με ντράμερ τον Pete Parada. 
Η μπάντα άρχισε να δουλεύει το άλμπουμ το 2009 ωστε να κυκλοφορήσει το 2010 αλλά κυκλοφόρησε το 2012. Το άλμπουμ ηχογραφήθηκε σε 3 προορισμούς (Καλιφόρνια, Καναδάς και Χαβάη). Το τραγούδι "Dirty Magic" από το Ignition(1992) ξαναηχογραφήθηκε για το άλμπουμ. Τρία singles βγήκαν από το άλμπουμ: "Days Go By", "Cruising California (Bumpin' in My Trunk)" και "Turning Into You".

Τραγούδια
---------

1. "The Future Is Now" 4:08

2. "Secrets from the Underground" 3:10

3. "Days Go By" 4:02

4. "Turning Into You" 3:42

5. "Hurting as One" 2:50

6. "Cruising California (Bumpin' in My Trunk)" 3:31

7. "All I Have Left Is You" 5:19

8. "OC Guns" 4:08

9. "Dirty Magic" 4:00

10. "I Wanna Secret Family (With You)" 3:02

11. "Dividing by Zero" 2:22

12. "Slim Pickens Does the Right Thing and Rides the Bomb to Hell" 2:36
**Συνολική διάρκεια**: 42:50

Συντελεστές
-----------

* Dexter Holland – φωνή, κιθάρα
* 
* Noodles – κιθάρα, φωνητικά
* 
* Greg K. – μπάσο, φωνητικά
* 
* Pete Parada – ντραμς (τραγούδια 4, 9, 11 και 12)
* 
* Josh Freese – ντραμς (τραγούδια 1, 2, 3, 5, 6, 7, 8 και 10)
* 
* Todd Morse - φωνητικά
* 
* Jamie Edwards - πλήκτρα (τραγούδια 1, 3, 6 και 7)
* 
* Jon Berry - φωνή (τραγούδι 2)
* 
* Dani and Lizzy - φωνητικά (τραγούδι 6)
* 
* Mariachi Sol de Mexico de Jose Hernandez - Mariachi (τραγούδι 8)
* 
* Carlos Gomez - κιθάρα Mariachi (τραγούδι 8)
* 
* Ronnie King - πλήκτρα (τραγούδι 8)
* 
* DJ Trust - turntables (τραγούδι 8)

Singles
-------

"Days Go By" Κυκλοφορία: 27 Απριλίου 2012

"Cruising California (Bumpin' in My Trunk)" Κυκλοφορία: 30 Απριλίου 2012

"Turning Into You" Κυκλοφορία: 14 Οκτωβρίου 2012

Εξωτερικές Συνδέσεις
--------------------

Κριτική στο AllMusic